Jørn Dohrmann (DF), 2006-10-12:
Når vi skal se på miljøbeskyttelse og miljøzoner, er det jo helt klart, at Dansk Folkeparti mener, at der skal ske noget på det område.
Men vi mener også, at det forslag, som ligger her, også på flere måder er et slapt forslag.
FTTM006.fm Page 411
Thursday, November 16, 2006 9:51 AM
Vi ved, at regeringen og Dansk Folkeparti har taget nogle initiativer til at bekæmpe partikelforureningen ved at afsætte nogle penge, som vognmændene kunne søge om.
Det var de her 30 mio. kr.
Det var ikke sådan det sted, folk ville søge allermest.
Men vi kan konstatere, at i forslaget her står der, at det er biler, der er ældre end 7 år, der skal være omfattet af forslaget.
På den anden side kan vi samtidig i forslaget se, at nye biler, som faktisk er blevet solgt allerede i sidste måned, nu inden for ganske få år skal have partikelfiltre.
Så kan man sige: Er det rimeligt, at biler, som faktisk er helt nye, også skal have partikelfiltre på?
Jeg mener helt klart, at man bør gå ind og se på, om de ikke skulle have en frist på et par år mere, altså til 2012 for EURO III-normer, ligesom man har gjort i England, for at tage hensyn til det hele.
Der var nogen, der sagde, at det her var den miljømæssigt mest rigtige løsning.
Det var hr. Torben Hansen, der ligesom var inde på det spørgsmål til andre ordførere her.
Der må man bare sige: Jamen det her er ikke den mest miljørigtige løsning, for så havde man taget alle biler og sagt, at det var personbiler, det var varebiler, og det var alle biler, som kørte inde i de områder her – eller også, hvis man vil gå mere radikalt til værks, så forbød man helt, at nogen kørte rundt i biler.
Det er også en måde at gøre det på.
Men jeg mener, der er mange løse ender.
Hvad gør man med udenlandske biler, hvis de kører med et forkert mærke på?
De har godt nok sat et mærke på, og de kører med en bil, der kunne køre i miljøzonen, men hvem kontrollerer, at de overholder loven?
Så derfor vil jeg sige, at der er mange, mange løse ender, som jeg ser det, i forslaget her.
Som det også står i forslaget, og det er blevet nævnt før: Hvorfor er det kun lige fem-seks byer, der skal være omfattet?
Hvad med de andre byer, som er ved at vokse sig større?
Det kunne jo sagtens være, at en by som Esbjerg eller Kolding, eller hvilken det nu kunne være, egentlig ønskede at indføre en miljøzone.
Hvorfor skal de være afskåret fra den mulighed at kunne indføre en miljøzone?
Det vil jeg gerne have.
De, som har købt ny lastbil bare for en måned siden, bliver i hvert fald straffet nu med det lovforslag, som ligger her.
Vi glæder os til ligesom at få diskussionen, fordi vi mener, der er mange muligheder.
Bl.a. var jeg inde på, hvem det var, der skulle kontrollere det her, og det kunne jo være en p-vagt, der havde mulighed for at kontrollere, om de nu også har de rigtige katalysatorer på, og om de nu har de rigtige certifikater og den slags ting.
Men det er helt klart, at Dansk Folkeparti går ind for, at vi får bekæmpet den partikelforurening, som foregår i de store byer, ikke blot i Danmark, men i hele Europa, og derfor gælder det om at gøre en god og en velovervejet indsats på det her område.
Nu forstår jeg godt, hvorfor hr. Steen Gade måske ikke lige var så hurtig, for han blundede måske lige et øjeblik.
Jeg sagde jo netop, at vi gerne ville gøre noget ved den her partikelforurening.
FTTM006.fm Page 412
Thursday, November 16, 2006 9:51 AM
Det er helt klart, at vi ser det her som en stor opgave.
Vi har altid sagt, vi gerne ville gøre noget ved partikelforureningen.
Vi har presset på mange gange, hvor vi har haft forslaget oppe her i Folketingssalen, for, at der netop skulle ske noget på det område her.
Og nu kan vi da med glæde konstatere, at der er lagt et forslag på bordet her, der er et skridt i den rigtige retning.
Vi kan altid diskutere, om skridtet er langt nok, men skridtet er der, og derfor skulle vi jo gerne have forslaget til at lande, så vi alle sammen er mere eller mindre tilfredse.